
[image: image1.png]


MARTFŰ VÁROS  POLGÁRMESTERÉTŐL                                                 
Martfű, Szent István tér 1. Tel: 56/450-222.

Előterjesztés
Martfű Város Önkormányzatának Településellátó Szervezete 

megszüntető okiratára

Tisztelt Képviselő-testület!

A Képviselő-testület 2012. május 17i ülésén, a 61/2012. (V. 17.) Ö. határozatával – eleget téve törvényi kötelezettségének – a víziközmű üzemeltetését a BÁCSVÍZ Zrt-nek adta át 2013. január 1. napjától. 
Szintén ezen időponttól alapította meg a Képviselő-testület Martfű Város Önkormányzat Családsegítő és Szociális Szolgáltató Központ megnevezésű költségvetési szervét, melyet a közigazgatás átalakítása kapcsán a Többcélú Kistérségi Társulásból történő kiválásunk tett indokolttá. 

A létrehozott új intézmény feladatkörébe utalta a Képviselő-testület a gyermekélelmezési és szociális étkeztetési feladatok ellátása érdekében a konyha üzemeltetését. 

Az önkormányzat kötelező közfeladatainak racionálisabb és költséghatékonyabb ellátása, a város készülő Fenntartható Energetikai Akciótervében, az Integrált Városfejlesztési Stratégiában foglaltak végrehajtása érdekében célszerűvé vált a városfejlesztési és ingatlankezelési feladatok ellátására 100 %-os önkormányzati tulajdonban lévő nonprofit társaságot létrehozni. 

Fenti közfeladatok ellátása a Településellátó Szervezet feladatkörébe tartoztak, melyek átadásával az önállóan működő költségvetési szerv tevékenységi körében csak a városüzemeltetési feladatok maradtak. 

E feladat ellátására indokolatlan önálló intézményt fenntartani, az a Polgármesteri Hivatal szervezeti kereteiben megfelelő színvonalon ellátható. 
Mindezekre tekintettel Martfű Város Önkormányzatának Településellátó Szervezete megszüntetésére teszek javaslatot. 

Kérem a Tisztelt Képviselő-testületet, hogy az intézmény előterjesztésem mellékletét képező megszüntető okiratát szíveskedjen elfogadni. 

Martfű, 2012. november 21. 










Dr. Kiss Edit

polgármester

Határozati javaslat:

…./2012. (XI. 29.) Ö. határozat

Martfű Város Önkormányzatának Településellátó Szervezete megszüntető okiratának elfogadásáról 

Martfű Város Önkormányzatának Képviselő-testülete 2012. december 31. napjával Martfű Város Önkormányzatának Településellátó Szervezete megnevezésű költségvetési szervét megszünteti.
Az intézmény megszüntető okiratát a határozat melléklete szerint jóváhagyólag elfogadja. 

Az intézmény megszüntetését a törzskönyvi nyilvántartásba be kell jegyeztetni.

Határidő:
testületi döntést követő 8. nap

Felelős:
jegyző

Erről értesülnek: 

1. Jász-Nagykun-Szolnok Megyei Kormányhivatal, Szolnok

2. Valamennyi Képviselő, Helyben

3. Szász Éva jegyző, Helyben

